Sutarties 2 priedas

**PREKIŲ PIRKIMO TECHNINĖ SPECIFIKACIJA**

**1. PIRKIMO OBJEKTAS**

Darbo drabužiai (toliau – Prekės).

**2. PIRKIMO OBJEKTO PRITAIKYMO SRITIS**

* 1. Šiuo pirkimu siekiama sudaryti sutartį su Tiekėju, kuris, esant Pirkėjo poreikiui, tieks pagal atskirus Pirkėjo raštiškus užsakymus Prekes. Pirkėjas neįsipareigoja nupirkti visų Prekių, nurodytų techninės specifikacijos 1 Priede.
  2. Perkamų Prekių sąrašas pateikiamas techninės specifikacijos 1 Priede.
  3. Pirkėjas numato galimybę įsigyti techninės specifikacijos 1 Priede nenurodytų prekių. Tokio pobūdžio sąraše nenurodytų, tačiau su pirkimo objektu susijusių Prekių, Pirkėjas gali įsigyti neviršijant 10 procentų pradinės Sutarties vertės. Už Prekių sąraše nenurodytas, tačiau su pirkimo objektu susijusias Prekes bus apmokėta ne didesnėmis nei susitarimo pasirašymo (užsakymo pateikimo) dieną Tiekėjo prekybos vietoje, kataloge ar interneto svetainėje nurodytomis galiojančiomis šių Prekių kainomis arba, jei tokios kainos neskelbiamos, Tiekėjo pasiūlytomis, konkurencingomis ir rinką atitinkančiomis kainomis.
  4. Sutarties vykdymo metu Tiekėjas privalės paskutinę mėnesio darbo dieną redaguojamu tekstiniu (Word, Excel) formatu teikti ataskaitą už einamąjį mėnesį, kurioje bus nurodyta: pirkimo data, sąskaitos Nr., sąskaitos suma, Pirkėjo atstovas, komanda, paraiškos numeris, pristatytos Prekės ir jų kiekiai.
  5. Prekių Tiekėjas privalo pasiūlyti visą perkamų Prekių kiekį nurodytą techninės specifikacijos 1 Priede.
  6. Visos išlaidos, susijusios su Prekių teikimu įskaičiuojamos į vienos Prekės vieneto kainą.

**3. TECHNINIŲ REIKALAVIMŲ, KURIUOS TURI ATITIKTI PERKAMOS PREKĖS / PASLAUGOS / DARBAI APRAŠYMO BŪDAI**

# SUTARTINIŲ ĮSIPAREIGOJIMŲ VYKDYMO VIETA

Spaudos g. 6-1, Vilnius; Elektrinės g. 2, Vilnius;

Ateities g. 12, Vilnius; Pramonės g. 95, Vilnius;

E. Andrė g. 27, Trakų Vokė, Vilnius.

1. NURODOMI PIRKIMO OBJEKTO SAVYBĖS, FUNKCINIAI REIKALAVIMAI AR / IR NORIMAS REZULTATAS
2. Tiekėjas garantuoja, kad parduodamų Prekių techniniai rodikliai atitinka techninėje specifikacijoje nurodytus reikalavimus, Lietuvos Respublikoje galiojančius teisės aktus, taisykles ir normatyvus.
3. Prieš pasirašant sutartį Tiekėjas privalo pateikti siūlomų Prekių atitikties sertifikatus ir spalvotus Prekių bukletus su foto nuotraukomis, ar kitus dokumentus (medžiagą) lietuvių kalba, patvirtinančius atitikimą techninėse specifikacijose nurodytus standartus, parametrus, prekėms keliamus techninius reikalavimus.
4. Prekių pakuotė turi būti tokia, kad būtų išvengta jų sugadinimo ar sugedimo transportavimo metu.
5. Tiekėjas kartu su Prekėmis privalo perduoti Pirkėjui Prekių naudojimo instrukcijas originalo ir lietuvių kalba.
6. Pirkimo laimėtojas per 7 (septynias) darbo dienas nuo sutarties įsigaliojimo dienos privalės Pirkėjui pateikti techninės specifikacijos 1 Priede nurodytų Prekių dydžių atitikmenų lentelę, nurodydamas atitinkamam gaminiui dydžių matmenis (juosmens apimtį, krūtinės apimtį, klubų apimtį, pečių plotį, rankovių ilgį, kelnių ilgį bei ūgį, kepurių dydžius).
7. Prekės turi būti paženklintos CE ženklu, įrodančiu, kad Prekė atitinka techninio reglamento „Asmeninės apsaugos priemonės“ nustatytus pagrindinius saugos ir sveikatos reikalavimus.
8. Tiekėjas, pristatydamas Prekes, pateikia atitikties deklaracijas (CE ženklas su EC), patvirtinančias, kad Prekės atitinka techninės specifikacijos 1 Priede nurodytus reikalavimus ir standartus.
9. Darbo rūbai turi atitikti standarto EN ISO 13688:2013 „Apsauginė apranga. Bendrieji reikalavimai" arba lygiaverčius reikalavimus.
10. Prekėms turi būti suteiktas garantinis laikas ne trumpesnis kaip 24 (dvidešimt keturių) mėnesių, skaičiuojamas nuo jų perdavimo Pirkėjui dienos. Garantinio termino metu pranešti trūkumai Pirkėjo pasirinkimu turi būti Tiekėjo ištaisyti, netinkamos kokybės Prekės pakeistos tinkamos kokybės Prekėmis arba Pirkėjui grąžintos už netinkamos kokybės Prekes sumokėtos sumos.
11. Nusidažymo atsparumas skalbimui prie 40°C (balai) ≥ 4 turi atitikti LST EN ISO 105-C06 standartą (Tekstilė. Nusidažymo atsparumo nustatymas. C06 dalis. Nusidažymo atsparumas buitiniam ir pramoniniam skalbimui) arba lygiavertį.
12. Medžiagų atsparumas pumpuravimuisi (laipsniai) ≥4 turi atitikti LST EN ISO 12945 (Tekstilė. Tekstilės medžiagų paviršiaus polinkio pumpuruotis, pūkuotis arba veltis nustatymas) arba lygiavertį.
13. Prekes turi būti galima skalbti prie ne mažesnės kaip 40º C temperatūros.
14. Tiekėjas privalo pateikti darbo rūbų priežiūros instrukciją (reglamentą), kurios laikantis būtų užtikrinta darbo rūbų kokybė juos skalbiant bei prižiūrint. Darbo rūbų viduje, turi būti etiketė, kurioje nurodoma: gaminio pavadinimas, gamintojas, dydis, ūgis, medžiagos sudėtis, gaminio priežiūros simboliai. Etiketė turi būti:
15. ant paties gaminio, pritvirtintas prie to gaminio taip, kad būtų matomas ir perskaitomas;
16. atlaikytų valymų (skalbimų) numatytą kiekį ir išliktų įskaitomas per visą numatomą gaminio naudojimo laiką.
17. žaliavos sudėtis, gaminio dydis, skalbimo ir lyginimo reikalavimai bei CE ženklinimas.
18. Prekės turi atitikti bendruosius eksploatacinius reikalavimus:
    * + 1. sušlapę – nesidažyti;
        2. atspindžio juostos turi neatsilupti, būti atsparios šalčiui;
        3. gaminiams, kuriems taikomas standarto EN343 (apsauginiai drabužiai, apsauga nuo lietaus) reikalavimas arba lygiaverčio, juostos turi būti pritvirtintos taip, kad nepažeistų šio reikalavimo, bet skalbiant drabužį, juostos nenuplyštų.
19. Prekės turi būti paženklinti Pirkėjo logotipu. Logotipas atliktas šilkografijos būdu arba siuvinėtas, gaminiam nuo lietaus – termospauda. LOGOTIPAS išsiuvinėjamas arba dedamas šilkografijos būdu kairėje gaminio priekinėje pusėje.
20. Prekės ir logotipas po skalbimo, cheminio valymo ir nešiojimo turi neišblukti ir nenusitrinti.
21. Tiekėjas, prieš tiekiant Prekes, per 14 (keturiolika) kalendorinių dienų nuo Sutarties pasirašymo, privalo suderinti su Pirkėju logotipo pernešimo modelį ant darbo rūbų.

3.3. KITOS PIRKIMO OBJEKTO SAVYBĖS

3.3.1 Prekės turi būti kokybiškos, atitikti Lietuvos Respublikoje galiojančius standartus ir būti tinkamos naudoti pagal jų tikslinę paskirtį, neturi būti paslėptų Prekių trūkumų, dėl kurių Prekių nebūtų galima naudoti pagal jų tikslinę paskirtį arba dėl kurių sumažėtų Prekių naudingumas.

3.3.2 Tiekėjas atsako už Prekių kiekį, kokybę ir komplektiškumą iki jų perdavimo Pirkėjui momento ar Pirkėjo vežėjui, taip pat Prekių garantijos termino metu.

3.3.3 Pirkėjas turi teisę grąžinti kokybišką, nenaudotą Prekę ne vėliau kaip per 14 (keturiolika) kalendorinių dienų ir atgauti už ją sumokėtą kainą ne vėliau kaip per 14 (keturiolika) kalendorinių dienų nuo Prekės grąžinimo dienos.

3.3.4 Jeigu yra Prekių trūkumų ar defektų, už kuriuos atsakingas Tiekėjas ir kurių negalima nustatyti iš karto priimant Prekes, Pirkėjas turi raštu informuoti Tiekėją apie Prekių trūkumus per 5 (penkias) darbo dienas nuo Prekių perdavimo dienos.

**4. Pirkimo objekto perdavimo-priėmimo tvarka**

4.1 Prekių užsakymai pateikiami elektroniniu paštu arba kitokiu šalių suderintu būdu, kuriame nurodoma: paraiškos numeris, Prekės pavadinimas, dydis, kiekis, pristatymo vieta, Prekes priimsiantis darbuotojas.

4.2 Užsakymas turi būti įvykdytas per 28 (dvidešimt aštuonias) kalendorines dienas nuo užsakymo pateikimo dienos.

4.3 Tiekėjas gali priimti užsakymą tik iš įgaliotų asmenų, kurie bus pateikti Tiekėjui, su kuriuo bus pasirašoma sutartis.

4.4 Neįgalioti asmenys neturi teisės pateikti užsakymo Tiekėjui. Tiekėjui atidavus užsakymą neįgaliotam asmeniui, Pirkėjas turi teisę nemokėti už patiektas Prekes.

# PRIEDAI

Priedas Nr. 1, 8 lapai.