**PREKIŲ PIRKIMO–PARDAVIMO SUTARTIS**

**SPECIALIOSIOS SĄLYGOS**

2022 m. spalio d. Nr.

Vilnius

Sutarties šalys:

**PIRKĖJAS**

|  |  |
| --- | --- |
| **Pavadinimas** | AB Vilniaus šilumos tinklai |
| **Buveinės adresas** | Elektrinės g. 2, 03150 Vilnius |
| **Adresas korespondencijai** | Spaudos g. 6-1, 05132 Vilnius |
| **Juridinio asmens kodas** | 124135580 |
| **PVM mokėtojo kodas** | LT241355811 |
| **Banko sąskaita** | LT537044060001219501 |
| **Atstovas ir atstovavimo pagrindas** |  |
| **Telefonas** | 19118 |
| **El. pašto adresas** | [info@chc.lt](mailto:info@chc.lt) |

**TIEKĖJAS**

|  |  |
| --- | --- |
| **Pavadinimas** | UAB Sabelijos prekyba |
| **Buveinės adresas** | Savanorių pr.435A, Kaunas |
| **Juridinio asmens kodas** | 141517066 |
| **PVM mokėtojo kodas** | LT415170610 |
| **Banko sąskaita** | LT617044060003273914 |
| **Atstovas ir atstovavimo pagrindas** |  |
| **Telefonas** | +370 70055071 |
| **El. pašto adresas** | [info@sabelijosprekyba.lt](mailto:info@sabelijosprekyba.lt) |

1. **SUTARTIES DALYKAS**

1.1. Sutarties dalykas yra **darbo drabužių** (toliau – **Prekės**) **pirkimas–pardavimas**. Prekių techniniai reikalavimai nurodyti Specialiųjų sąlygų 2 priede „Techninė specifikacija“.

1. **SUTARTIES KAINA IR / ARBA KAINODAROS TAISYKLĖS, MOKĖJIMO SĄLYGOS**

2.1. Sutarčiai taikomas kainos apskaičiavimo būdas – fiksuoto įkainio, bei papildomu įsigijimu (gali būti įsigyjamos nenumatytos, tačiau su Sutarties dalyku susijusios Prekės). Pirkėjas perka Prekes pagal poreikį Specialiųjų sąlygų 4 priede „Prekių įkainiai“nurodytais įkainiais*,* **neviršijant Specialiųjų sąlygų 2.2 punkte nurodytos Sutarties maksimalios kainos**. Pirkėjas neįsipareigoja išpirkti Prekių preliminaraus kiekio ar bet kokios jo dalies (jeigu Sutartyje yra nurodyti Prekių preliminarūs kiekiai), nepaisant to, Prekių preliminarūs kiekiai nėra laikomi maksimaliais kiekiais. Pirkėjas taip pat neįsipareigoja išpirkti Prekių Specialiųjų sąlygų 2.2 punkte nurodytai Sutarties maksimaliai kainai ar bet kokiai jos daliai.

Sutarties galiojimo metu atsiradus Pirkėjo poreikiui įsigyti Sutartyje nenumatytas, tačiau su Pirkimo objektu / Sutarties dalyku susijusias prekes (kitokių charakteristikų / parametrų ar identiško / panašaus naudojimo) (toliau – **Nenumatytos prekės**), Pirkėjas turi teisę įsigyti ne daugiau nei 10 (dešimt) procentų Nenumatytų prekių, šį procentą skaičiuojant nuo Specialiųjų sąlygų 2.2 p. nurodytoskainos, be PVM kainai (jos nedidinant).

Nenumatytos prekės bus perkamos tokiais įkainiais, kurie galios Pirkėjo užsakymo pateikimo dieną Tiekėjo oficialiame kainoraštyje, jei tokio nėra, tokiu atveju Tiekėjo prekybos vietoje, kataloge ar interneto svetainėje nurodytomis galiojančiomis Nenumatytų prekių kainomis. Jei Nenumatytų prekių kainos viešai neskelbiamos, Pirkėjas kreipsis į Tiekėją su prašymu pateikti Nenumatytų prekių kainas (komercinį pasiūlymą), pažymėdamas, kad įsigytinų Nenumatytų prekių kainos turi būti konkurencingos ir negali būti didesnės nei rinkos kainos. Gavęs Tiekėjo pateiktas Nenumatytų prekių kainas (komercinį pasiūlymą), Pirkėjas atlieka rinkos kainų tyrimą (apklausą telefonu ir / ar raštu, ir / ar paiešką elektroninėje erdvėje ar kt.), tokiu būdu įvertindamas, ar Tiekėjo pateiktos Nenumatytų prekių kainos atitinka rinką. Nustačius, kad Tiekėjo pasiūlytos Nenumatytų prekių kainos yra didesnės nei rinkos, Pirkėjas prašo Tiekėjo jas sumažinti. Tik objektyviai įvertinus ir turint pagrindžiančius / įrodančius dokumentus, kad Tiekėjo pateiktos Nenumatytų prekių kainos atitinka rinkos kainas, jos gali būti įsigyjamos vadovaujantis šia Sutartimi.

2.2. Sutarties maksimali kaina yra: **40 000,00 eurų** (keturiasdešimt tūkstančių eurų ir 00 euro ct), neįskaitant pridėtinės vertės mokesčio (toliau – **PVM**). Sutarčiai taikomas 21 proc. dydžio PVM – **8400,00 eurai** (aštuoni tūkstančiai keturi šimtai eurų ir 00 euro ct). Sutarties maksimali kaina, įskaitant PVM – **48 400,00 eurų** (keturiasdešimt aštuoni tūkstančiai keturi šimtai eurų ir 00 euro ct).

2.3. Pirkėjas sumoka Tiekėjui už konkretų Prekių kiekį pagal Sutartyje nustatytus Prekių įkainius per Bendrųjų sąlygų 5.11 punkte nurodytą terminą.

**3. PREKIŲ KOKYBĖ IR PATIEKIMO TVARKA**

3.1. Prekės turi būti patiektos kokybiškos pagal Sutartyje ir jos prieduose nustatytus reikalavimus. Pirkėjui, vadovaujantis Bendrųjų sąlygų 6 skyriaus nuostatomis, nustačius, kad Prekės turi trūkumų / defektų, Tiekėjas privalo ištaisyti Prekių trūkumus / defektus per 5 (penkias) darbo dienas nuo Pirkėjo pranešimo gavimo dienos.

3.2. Prekės turi būti patiektos per 28 (dvidešimt aštuonias) kalendorines dienas nuo Pirkėjo užsakymo pateikimo Specialiosiose sąlygose nurodytu Tiekėjo elektroniniu paštu. Bendras Prekių tiekimo terminas negali viršyti 22 (dvidešimt dviejų) mėnesių. Paskutinis Prekių užsakymas gali būti pateikiamas likus ne mažiau kaip 44 (keturiasdešimt keturioms) kalendorinėms dienoms iki Prekių patiekimo termino pabaigos.

3.3. Tiekėjas pristato Prekes: Spaudos g.6-1, Elektrinės g.2, Ateities g.12, Pramonės g.95, E.Andrė g.27, Trakų vokė, Vilnius, įspėjęs Specialiųjų sąlygų 3.4 punkte nurodytą Pirkėjo įgaliotą asmenį elektroniniu paštu arba telefonu, patvirtinant tai elektroniniu paštu, prieš 3 (tris) kalendorines dienas.

3.4. Prekes priimti ir pasirašyti Prekių priėmimo–perdavimo aktą turinčio teisę Pirkėjo įgalioto asmens kontaktiniai duomenys:

Apie Pirkėjo įgalioto asmens pasikeitimą Pirkėjas informuoja Tiekėją Specialiosiose sąlygose nurodytu Tiekėjo elektroniniu paštu ir atskiras Sutarties pakeitimas ar atskiras įgaliojimų įforminimas dėl šios priežasties nebus atliekamas.

3.5. Pristatydamas Prekes Pirkėjui, Tiekėjas privalo pateikti Bendrosiose sąlygose (pridedamos 5 priede) nurodytus dokumentus, bei 2 priedo 3.5 punkte nurodytus dokumentus.

3.6. Prekių iškrovimas vykdomasTiekėjo jėgomis ir sąskaita*.*

3.7. Prekių priėmimo metu ar per jų garantijos terminą nustačius, kad daugiau kaip 10 (dešimt) % Prekių partijoje brokuotos, nekokybiškos, Pirkėjas įgyja teisę nepriimti ir / ar grąžinti visą Prekių partiją (arba jos dalį) ir vienašališkai nutraukti Sutartį. Grąžinus Prekes, Tiekėjas privalo per 30 (trisdešimt) kalendorinių dienų grąžinti Pirkėjui pastarojo sumokėtą šių Prekių kainą ir išrašyti kreditinę Sąskaitą, jei Pirkėjo buvo priimta pirminė Sąskaita. Grąžintas Prekes Tiekėjas pasiima savo jėgomis ir savo sąskaita.

**4. PREKIŲ KOKYBĖS GARANTIJA**

4.1. Prekių kokybės garantijos terminas – 24 (dvidešimt keturių) mėnesių nuo prekių pristatymo dienos.

4.2. Prekių kokybės garantijos taikymo tvarka nustatyta Bendrosiose sąlygose.

**5. ŠALIŲ ATSAKOMYBĖ**

5.1. Jeigu Tiekėjas vėluoja patiekti, pakeisti Prekes ar ištaisyti jų trūkumus, Pirkėjas nuo kitos dienos Tiekėjui skaičiuoja 0,1 (vienos dešimtosios) procento dydžio delspinigius už kiekvieną uždelstą kalendorinę dieną nuo laiku nepatiektų, nepakeistų ar Prekių su trūkumais kainos, neįskaitant PVM, maksimalią delspinigių skaičiavimo ribą nustatant 20 (dvidešimt) procentų, skaičiuojamų nuo Sutarties maksimalios kainos, neįskaitant PVM.

5.2. Jei Pirkėjas uždelsia atsiskaityti už Tiekėjo tinkamai patiektas ir perduotas kokybiškas Prekes per Sutartyje nurodytą terminą, Tiekėjas nuo kitos dienos skaičiuoja Pirkėjui 0,1 (vienos dešimtosios) procento dydžio delspinigius nuo neapmokėtos sumos, neįskaitant PVM, maksimalią delspinigių skaičiavimo ribą nustatant 20 (dvidešimt) procentų, skaičiuojamų nuo Sutarties maksimalios kainos, neįskaitant PVM.

**6. SUTARTIES ĮVYKDYMO UŽTIKRINIMAS**

6.1. Sutarties įvykdymas užtikrinamas vienu iš Sutarties Bendrosiose sąlygose nurodytų prievolių įvykdymo užtikrinimo būdų – netesybomis.

**7. SUTARTIES GALIOJIMO TERMINAS**

7.1. Sutartis laikoma sudaryta ir įsigalioja ją pasirašius įgaliotiems Šalių atstovams.

7.2. Sutartis galioja iki visiško Sutartinių įsipareigojimų įvykdymo.

**8. PAKEIČIAMOS SUTARTIES BD SĄLYGOS**

8.1. Sutarties bendrosios sąlygos papildomos 6.17 punktu „Pirkėjas turi teisę Sutarties galiojimo laikotarpiu pareikalauti iš Tiekėjo pateikti pagrindžiančius dokumentus dėl jo teikiamų prekių (įskaitant jų sudedamąsias dalis) ir teikiamų paslaugų atitikties Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų įstatymo 58 straipsnio 41 dalies 3 punkto nuostatoms.

8.2. Sutarties bendrosios sąlygos papildomos 14.3.12 punktu „paaiškėjo Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų įstatymo 58 straipsnio 41 dalyje nurodytos aplinkybės”.

**9. KITOS NUOSTATOS**

9.1. Sutarčiai taikomos Bendrosios sąlygos, su kurių nuostatomis Tiekėjas yra susipažinęs ir jas vykdys.

9.2. Tiekėjas yra registruotas PVM mokėtoju Lietuvos Respublikoje.

9.3. Ši Sutartis sudaryta lietuvių kalba 2 (dviem) egzemplioriais, turinčiais vienodą teisinę galią, po vieną kiekvienai Šaliai. Sutartis sudaryta lietuvių kalba, yra Šalių perskaityta ir suprasta.

9.4. Tiekėjas vykdydamas šią Sutartį įsipareigoja laikytis šių aplinkosaugos reikalavimų: mažinti popieriaus sunaudojimą, atsisakyti nebūtino dokumentų kopijavimo ir spausdinimo. Sąskaitos faktūros ir perdavimo-priėmimo aktai ir (ar) kiti su Sutarties vykdymų susiję dokumentai Pirkėjui turi būti pateikti tik elektroniniu formatu.

**PRIDEDAMA:**

1 priedas – Kontaktiniai adresai.

2 priedas – Techninė specifikacija.

3 priedas – Prekių įkainiai.

4 priedas –Bendrosios sąlygos.

**10. ŠALIŲ ADRESAI IR REKVIZITAI**

|  |  |
| --- | --- |
| **Pirkėjas**  **AB Vilniaus šilumos tinklai** | **Tiekėjas**  **UAB „Sabelijos prekyba“** |

Veiklos tęstinumo komandos atitikties pareigūnas Direktorius

|  |
| --- |
|  |

Sutarties rengėjas: Tiekimo grandinės projektų vadovas

Už Sutarties vykdymą ir PVM sąskaitų faktūrų per E-sąskaitą priėmimą atsakingas asmuo: Darbuotojų saugos ir aplinkosaugos specialistė

Įteikti: DSAK.

Priedas Nr. 1

**KONTAKTINIAI ADRESAI PRANEŠIMAMS SIŲSTI IR ASMENYS, ATSAKINGI UŽ SUTARTIES VYKDYMĄ**

1. **PRANEŠIMAI (Sutarties BD 18.4 punktas)**

a. Pirkėjo kontaktiniai adresai pranešimams siųsti: adresas - Spaudos g. 6-1, 05132 Vilnius, elektroninis paštas - [info@chc.lt](mailto:info@chc.lt), telefono Nr. 19118*.*

b. Tiekėjo kontaktiniai adresai pranešimams siųsti: adresas – Savanorių pr.435, Kaunas, elektroninis paštas [info@sabelijosprekyba.lt](mailto:info@sabelijosprekyba.lt), telefono Nr. +370 70055071.

1. **KONTAKTINIAI ASMENYS (Sutarties BD 18.5 punktas)**
   1. Pirkėjo atstovų, kurie bus atsakingi už šios Sutarties vykdymą, kontaktai: Darbuotojų saugos ir aplinkosaugos specialistė
   2. Tiekėjo atstovų, kurie bus atsakingi už šios Sutarties vykdymą, kontaktai: Plėtros. arba asistentė
   3. Už Sutarties paviešinimą atsakingas Tiekimo grandinės komandos projektų vadovas.